stanford-oval/wikipedia huggingface dataset:
אוייר סראגה
קריירת מועדונים

סראגה גדל במחלקות הנוער של רומו ואתלטיק בילבאו. בשנת 2017 החל לשחק בקבוצות המילואים של אתלטיק בילבאו. ב-18 באוקטובר 2020 ערך את הופעת הבכורה שלו בקבוצה הראשונה של המועדון, בניצחון 2-0 על לבאנטה במסגרת המחזור השישי בלה ליגה לעונת 2020/2021. בסך הכל ערך 62 הופעות ליגה במדי המועדון, בהן הבקיע שער אחד.
ב-29 ביוני 2023 חתם על חוזה לארבע שנים באודינזה מהסרייה א'.
הערות שוליים

↑  Oier Zarraga è bianconero באתר הרשמי של אודינזה, 29 ביוני 2023 (באיטלקית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אוייר סראגה".
אביבה פאר

| --- | --- |
אין תמונה חופשית
 לידה:  1935 (בת 89 בערך) רומניה
 ידועה בשל:  מיס ישראל (1954)
 
אביבה פאר (נולדה ב-1935) היא דוגמנית עבר, הוכתרה כמלכת היופי של ישראל לשנת 1954.
ביוגרפיה

נולדה בשם אביבה פרלמן ברומניה, ובגיל 13 זמן קצר לאחר קום המדינה עלתה עם הוריה לישראל. תחילה גרה המשפחה בפרדס כץ. בגלל קשיי ההסתגלות, הוריה שעבדו בארץ כפועלים בבית חרושת לסריגים היגרו לברזיל שם התגורר דודה של פאר, ופאר בתם היחידה נשארה לבדה בארץ.
בגיל 19 זכתה בתחרות מלכת היופי וייצגה את ישראל בתחרות מיס תבל שנערכה בלונג ביץ' והייתה לדוגמנית מצליחה בארץ. היא דגמנה בתצוגת אופנה במלון דן במסגרת נשף פורים שנערך על ידי אגודת טכנאי הטקסטיל ותצוגה של תלמידות בית ספר לאופנה, שנה לאחר הזכייה נסעה לניו יורק לעבוד בדוגמנות.
ב-1956 חזרה ארצה ובלחץ הוריה ובגלל מלחמת סיני עזבה גם היא לברזיל והחלה לעבוד כמגישה בטלוויזיה הברזילאית. בשנות השבעים הקימה פאר בסאן פאולו חברה שמייבאת אופנה מחו"ל, מכל מחזריה בחרה להינשא למיליונר היהודי-ברזילאי אנדרה מטרסו, שנודע בכינוי "רוטשילד של ברזיל". אחרי 18 שנה נפרדו דרכיהם, ובאמצע שנות ה-70' נישאה בשנית להארי רוזנבך, יועץ השקעות אמריקאי והם עברו להתגורר בסאן פאולו.
One of Your Girls

"One of Your Girls" (בעברית: "אחת הבנות שלך") הוא שיר שהוקלט על ידי הזמר-יוצר האוסטרלי טרוי סיון. השיר יצא לאור ב-13 באוקטובר 2023, על ידי חברות התקליטים EMI וקפיטול רקורדס, כסינגל השלישי מתוך אלבומו השלישי, Something to Give Each Other (ובמקביל לאלבום).
רקע וכתיבה

הווידאו קליפ המלווה את השיר הוצג פומבית לראשונה באירוע האזנה של ספוטיפיי עם יציאת האלבום לאור, שנערך במועדון הלילה Outer Heaven שבמנהטן.
השיר נכתב על מפגשים מיניים של סיון עם גברים שבעבר החשיבו את עצמם כסטרייטים, אך היו להם ספקות באשר למיניותם והם "רצו להתנסות". סיון קיבל השראה מהרגשות הסותרים שבאו בעקבות אותן חוויות, ובפרט תחושות של ריקנות ופגיעות שהיו לו לאחר המפגשים. באירוע ההאזנה לאלבום, סיון פירט כיצד הוא מאמין שההומופוביה המופנמת שלו הובילה אותו אל הגברים האלה, בתוארו את "הסוג של הפנטזיה שבכל זה, המשיכה שבכל זה, איך שאכופף את עצמי להיות מה שאני חושב שאתה אולי רוצה"
השיר נכתב על מפגשים מיניים של סיון עם גברים שבעבר חשבו את עצמם סטרייטים אך היו שואלים ו"רצו להתנסות". סיון קיבלה השראה מהרגשות הסותרים שהחוויות הללו הביאו, במיוחד ריקנות ופגיעות לאחר המפגשים. במסיבת ההאזנה פירט סיון כיצד הוא מאמין שההומופוביה המופנמת שלו הובילה אותו אל הגברים האלה, ותיאר את "סוג הפנטזיה של הכל, המשיכה של כל זה, שאני מכופף את עצמי להיות מה שאני חושב שאולי תרצה".
סיון כתב את השיר עם הזמר האמריקאי לילנד והמוזיקאי השוודי אוסקר יירס, שגם שימש כמפיק. סיון אהב את רעיון השימוש ב"קול רובוטי עצוב ואדיש" השר את פזמון השיר יחד איתו, כדי לשקף את תחושת הריקנות שהייתה לו לאחר מערכות היחסים המהוות את ההשראה הישירה לכתיבת השיר. קולו של סיון בפזמון עוצב על ידי Vocoder.
סיון סיפר כי יום אחד המפיק מקס מרטין הגיע לאולפן ההקלטות והושמעו לו שירים שונים. כשהוא שמע את "One of Your Girls", הוא קם וביקש שישמיעו לו אותו פעם נוספת, העניק לשיר ביקורת נלהבת ולאחר מכן ניגש אל הקלידים והחל לנגן קו סינתיסייזר לשיר. הוא ביקש שלא לקבל קרדיט עבור תרומתו זו.
וידאו קליפ

הווידאו קליפ של השיר, בבימויו של גורדון פון שטיינר, פורסם ב-13 באוקטובר עם יציאת הסינגל. הסרטון מתחיל כולו בשחור-לבן, כשסיון שר למצלמה. עם הישמע פזמון השיר בפעם הראשונה, סיון מופיע בדמות דראג, ורוקד בחושניות בתלבושות שונות, כאשר הסרטון הוא בעיקרו בצבע. השחקן האמריקאי רוס לינץ' מופיע בסרטון כמושא אהבתו של סיון, והשניים מבצעים ריקוד חיק.
אותו וידאו קליפ היה הפעם הראשונה בה הופיע סיון בדראג. ג'יימס פקטורה ממגזין Them חלק על הכינוי "דראג" להופעתו של סיון, וטען כי המונח "מרמז על קאמפיות או על אלמנט של פרודיה, מה שלא קיים בסרטון". סיון תיאר כיצד רצה ליצור "גרסת פנטזיה" מושכת – במובן המקובל – של עצמו. דארה אלן, הסטייליסטית של הסרטון, אישרה בפוסט באינסטגרם שהתלבושת של סיון הייתה הומאז' לבריטני ספירס ולעבודתה עם מעצבי התלבושות קורט ובארט (Kurt and Bart). באשר להופעתו של לינץ', סיון הגיב: "השיר כתוב בהערצה כה רבה כלפי החבר'ה האלה שכולם אובססיביים לגביהם – וכולם אובססיביים לגבי רוס".
ביקורות

שאד ד'סוזה מהגרדיאן תיאר את השיר כ"תמים, סקסי ונואש".
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 43 |  |
|  עולמי | בילבורד גלובל ללא ארצות הברית | 42 |  |
|  אוסטרליה | מצעד הסינגלים האוסטרלי | 28 |  |
|  אירלנד | מצעד הסינגלים האירי | 11 |  |
|  הולנד | מצעד 40 הסינגלים ההולנדיים | 92 |  |
|  הממלכה המאוחדת | מצעד הסינגלים הבריטי | 17 |  |
|  ליטא | AGATA | 42 |  |
|  נורווגיה | VG-lista | 16 |  |
|  ניו זילנד | המצעד הניו זילנדי הרשמי | 17 |  |
|  קוריאה הדרומית | סירקל צ'ארט | 68 |  |
|  קנדה | קנדה הוט 100 | 42 |  |
|  שוודיה | סוורייטופליסטן | 52 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
סיכום
| בכל העולם | — | 70,000 |
הערות שוליים

↑  ברט לילנד מקלוהן, אוסקר יירס, טרוי סיון
1 2 3 4 5  Factora, James (13 באוקטובר 2023). "Troye Sivan's "One of Your Girls" Was Inspired By Sleeping With Questioning Guys". them (באנגלית אמריקאית). Condé Nast. נבדק ב-15 באוקטובר 2023. {{cite web}}:  (עזרה)
1 2 3 4 5  Irvin, Jack (13 באוקטובר 2023). "Troye Sivan Gets Into Drag for 'One of Your Girls' Video and Says Ross Lynch Was a 'Perfect' Costar (Exclusive)". People (באנגלית). נבדק ב-15 באוקטובר 2023. {{cite web}}:  (עזרה)
1 2 3  D'Souza, Shaad (2023-10-10). "Troye Sivan on growth, gay clubs and 'going ballistic': 'I'm just not as afraid as I was before'". The Guardian (באנגלית בריטית). ISSN 0261-3077. נבדק ב-2023-10-15.
1 2  תבנית:Cite podcast
↑  Sim, Bernardo (13 באוקטובר 2023). "Here's All the Hot Guys Featured in Troye Sivan's 'One of Your Girls' Video". Out.com (באנגלית). נבדק ב-15 באוקטובר 2023. {{cite web}}:  (עזרה)
↑  Nolfi, Joey (13 באוקטובר 2023). "Troye Sivan is unrecognizable as he transforms into full drag for his sensual 'One of Your Girls' video". EW.com (באנגלית אמריקאית). נבדק ב-15 באוקטובר 2023. {{cite web}}:  (עזרה)
↑  Jackson, Hannah (13 באוקטובר 2023). "Troye Sivan Is the Ultimate Pop Girl in the "One Of Your Girls" Video". Vogue (באנגלית אמריקאית). Condé Nast. נבדק ב-15 באוקטובר 2023. {{cite web}}:  (עזרה)
↑  "Instagram". www.instagram.com. נבדק ב-2023-10-15.
↑  Billboard Global 200, Billboard, ‏4 בנובמבר 2023 (באנגלית אמריקאית)
↑  May 2024 Single Accreds.PDF, Dropbox
| טרוי סיון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Blue Neighbourhood • Bloom • Something to Give Each Other |  |
| מיני-אלבומים | Dare to Dream • June Haverly • TRXYE • Wild • In a Dream |  |
| סינגלים | "Happy Little Pill" • "Wild" • "Youth" • "Talk Me Down" • "Heaven" • "There for You" • "My My My!" • "The Good Side" • "Strawberries & Cigarettes" • "Bloom" • "Dance to This" • "Animal" • "1999" • "Revelation" • "Sombody to Love" • "I'm So Tired..." • "Take Yourself Home" • "Easy" • "Rager Teenager!" • "You" • "Could Cry Just Thinkin About You" • "Angel Baby" • "You Know What I Need" • "Rush" • "Got Me Started" • "One of Your Girls" |  |
| השתתפות בסינגלים | "Papercut" • "Hands" • "2099" • "Love Me Wrong" |  |
| סיבובי הופעות | Troye Sivan Live • Blue Neighbourhood Tour • Suburbia Tour • The Bloom Tour |  |
| --- | --- |
בקרת זהויות :  MusicBrainz release group: ef152ecd-3d16-46d6-b4bd-30f31b74edf5
אבויו

אַבּוֹיוּ (בפורטוגזית: Aboio) הוא שיר קריאה של בוקרים בפורטוגל וברזיל.
סוגים

סוג אחד של אבויו הוא שירה אופיינית לאזור צפון-מזרח נורדשטה (Nordeste) בברזיל, אך שכיח גם במדינות מינאס ז'ראיס, גויאס ומאטו גרוסו. במקור הוא שיר ללא מילים, שהבוקרים משתמשים בו על מנת לקרוא לעדרי הבקר בקבצם ובהולכתם למרעה או אל הרפת. השיר יכול לשמש גם לאיתור בוקרים אחרים. השירה היא בעלת צלילים חדים, מושרים מהראש, ויש לה אפקט כמו מהפנט על העדרים.
סוג שני של אבויו הוא שיר קריאה קדום פורטוגזי, הנפוץ במחוזות מיניו וביירש ומשמש למעין תקשורת עם בעלי החיים, בעיקר עדרי הבקר, תוך מעברים לסירוגין בין ניגון ובין דיבור. משתמשים בו בעיקר בהולכת השוורים בעת עבודות החריש. בסוג זה האבויו הוא שיר איטי, המושר בקצב תנועות הפרות ומסתיים בקריאה לא מנוגנת כמו: אי, בוי! בוי סורובים! אי לה, בויזיניו! (ei boi! boi surubim!, ei lá, boizinho!). באזורים שונים של פורטוגל השירה הזאת נושאת שמות שונים: טראליואדה (tralhoada), אבויאר (aboiar) או אפולאר (afoular). בצרפת שירים מסוג זה נקראים "בריולאז'" (briolage).
קיים גם סוג נוסף של אבויו עם מילים, שתוכנו נושאים מחיי הבוקרים, האיכרים והעדרים. משערים כי מקורם של שירים אלה הוא מורי, וכי הם הועברו באמצעות העבדים המורים מהאי מדיירה עד לפורטוגל ולברזיל.
המודרניזציה של תעשיית גידול הבקר הביאה להיעלמות שירים אלה מנוף הפולקלור הברזילאי. משוררים כמו מריו דה אנדראדה, אלפונסו ארינוס, הוגו דה קרוואליו ראמוס וז'ואו גימראש רוסה הוקסמו משירת ה"בויאדורס". לשירי האבויו הידועים בימינו יש מילים, והם נתנו השראה ליוצרים וזמרים רבים, למשל קייטנו ולוזו.
דיסקוגרפיה

סיור המחקרים הפולקלוריים של מריו דה אנדראדה מ-1938 - מוזיקה מסורתית מצפון ומצפון-מזרח ברזיל
Musica Tradicional Do Norte E Nordeste 1938
לקריאה נוספת

Luís de Câmara Cascudo
O aboiador 
Revista do Brasil no. 67 julho 1921 Ed.Monteiro Lobato e co São Paulo
(לואיס קמארה קשקודו - "זמר האבויו", רבישטה דו ברזיל, מס 67, יולי 1921)
Regine Allgayer-Kaufmann
O Aboio: Der Gesang Der Vaqueiros Im Nordosten Brasiliens
1987 Verlag der Musikalienhandlung K.D. Wagner
(רגינה אלגאייר-קאופמן "אבויו: שירתם של הבוקרים מצפון-מזרח ברזיל")
הערות שוליים

↑  אתר הקרן ז'ואקים נבוקו, משרד החינוך של ברזיל
Where Have I Known You Before

Where Have I Known You Before הוא אלבום האולפן הרביעי של להקת Return to Forever והשני מאז שמוביל ההרכב צ'יק קוריאה שינה בתחליט את מהותו ושינה את הז'אנר שלו ממוזיקה לטינית וג'אז לטיני לפיוז'ן המושפע ממוזיקת הרוק והפאנק.
רקע

אף על פי שהסגנון של להקת Return to Forever נשאר ללא שינוי מאז אלבומה הקודם, Hymn of the Seventh Galaxy משנת 1973, חלו שינויים חשובים בסאונד ובהרכב הקבוצה. קוריאה התחיל להשתמש רבות בסינתיסייזרים, ומקומו של הפסנתר החשמלי, שהיה הכלי הדומיננטי באלבומים הקודמים, נדחק והפך לכמעט שולי. שינוי חשוב לא פחות היה החלפת הגיטריסט ביל קונורס באל דימיולה בן ה-19 בלבד. קונורס עזב את הלהקה לפני הקלטת האלבום כדי להתרכז בקריירת הסולו האקוסטית שלו. סיבה נוספת לעזיבתו הייתה חוסר הרצון שלו לנסוע לסיבובי הופעות ברחבי ארצות הברית, שהפכו תכופים יותר ויותר לאחר אלבומם השני Light as a Feather; הוא העדיף להישאר באזור סן פרנסיסקו.
ביקורות

ביקורת אתר AllMusic העניקה לאלבום 4 מתוך 5 כוכבים. מגזין Sputnikmusic העניק 4.5 כוכבים ואילו מדריך הג'אז של הרולינג סטון העניק 3 מתוך 5 בלבד. מדריך הג'אז של ספרי פינגווין העניק ציון דומה של 2 מתוך 4 כוכבים.
רשימת רצועות

| מס' | שם | משך |
| --- | --- | --- |
| 1. | Vulcan Worlds  | 7:51 |
| 2. | Where Have I Loved You Before?  | 1:02 |
| 3. | The Shadow of Lo  | 7:32 |
| 4. | Where Have I Danced with You Before?  | 1:14 |
| 5. | Beyond the Seventh Galaxy  | 3:13 |
| 6. | Earth Juice  | 3:46 |
| 7. | Where Have I Known You Before?  | 2:20 |
| 8. | Song to the Pharaoh Kings  | 14:21 |
משתתפים

צ'יק קוריאה - פסנתר, פסנתר חשמלי של פנדר רודס, אורגן חשמלי, סינתיסייזרים (ARP אודיסיאה, מינימוג), כלי הקשה
אל דימיולה - גיטרה חשמלית, גיטרת 12 מיתרים
סטנלי קלארק - גיטרה בס, אורגן חשמלי, פעמונים
לני ווייט - תופים, קונגס, בונגוס, כלי הקשה
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 32 |
|  ארצות הברית | מצעד אלבומי הג'אז של בילבורד | 5 |
הערות שוליים

↑  Paul Hegarty, Martin Halliwell, Beyond and Before: Progressive Rock since the 1960s, Bloomsbury Publishing USA, 2011-06-23, עמ' 164, ISBN 978-0-8264-4483-7. (באנגלית)
↑  Horn, The Cambridge Companion to Jazz, Cambridge University Press, 2002, עמ' 228, ISBN 978-0-521-66388-5. (באנגלית)
↑  Where Have I Known You Before - Return to Forever, Chick Corea | Songs, Reviews, Credits | AllMusic (באנגלית), נבדק ב-2021-08-26
↑  Return to Forever - Where Have I Known You Before (album review) | Sputnikmusic, www.sputnikmusic.com
↑  ג'יי סוונסון, The Rolling Stone Jazz Record Guide, רנדום האוס/רולינג סטון 1985, עמ' 50
↑  ריצ'רד קוק ובריאן מורטון, The Penguin Guide to Jazz Recordings, ספרי פינגווין 2008, עמ' 304
1 2  Album Search for "where have i known you before", AllMusic (באנגלית)
| --- | --- |
בקרת זהויות :  MusicBrainz release group: 67111d58-d02b-36f3-9215-e196523b58a4
Songs for Carmella: Lullabies & Sing-a-Longs

Songs for Carmella: Lullabies & Sing-a-Longs הוא אלבום האולפן השלישי של הזמרת-יוצרת האמריקאית כריסטינה פרי שפורסם בשנת 2019, בהוצאת חברת התקליטים אטלנטיק רקורדס. את האלבום הקדישה לבתה, כרמלה. הוא הגיע למקום ה-90 במצעד האלבומים המסחריים העכשוויים וזכה להצלחה בסצנת מוזיקת הילדים בארצות הברית.
בנובמבר 2020 דיווחה בחשבון האינסטגרם שלה שחוותה לידה שקטה, אך הוציאה בכל זאת את אלבום ההמשך, Songs for Rosie.
רשימת רצועות

| Songs for Carmella: Lullabies & Sing-a-Longs> מס' | Songs for Carmella: Lullabies & Sing-a-Longs> שם | Songs for Carmella: Lullabies & Sing-a-Longs> משך | Songs for Carmella: Lullabies & Sing-a-Longs>  | Songs for Carmella: Lullabies & Sing-a-Longs>  | Songs for Carmella: Lullabies & Sing-a-Longs>  | Songs for Carmella: Lullabies & Sing-a-Longs>  | Songs for Carmella: Lullabies & Sing-a-Longs>  | Songs for Carmella: Lullabies & Sing-a-Longs>  | Songs for Carmella: Lullabies & Sing-a-Longs>  |
| --- | --- | --- | --- | --- | --- | --- | --- | --- | --- |
| 1. | You Are My Sunshine  | 1:22 |  |  |  |  |  |  |  |
| 2. | Till There Was You  | 2:07 |  |  |  |  |  |  |  |
| 3. | You Mean the Whole Wide World to Me  | 1:48 |  |  |  |  |  |  |  |
| 4. | A Dream Is a Wish Your Heart Makes  | 2:05 |  |  |  |  |  |  |  |
| 5. | Tonight You Belong to Me (ביחד עם פול וכרמלה קוסטייב)   | 1:26 |  |  |  |  |  |  |  |
| 6. | Dream a Little Dream of Me  | 1:26 |  |  |  |  |  |  |  |
| 7. | Remember Me  | 0:59 |  |  |  |  |  |  |  |
| 8. | You've Got a Friend in Me  | 1:39 |  |  |  |  |  |  |  |
| 9. | A Thousand Years (Lullaby)  | 2:51 |  |  |  |  |  |  |  |
| 10. | Stay Awake  | 1:05 |  |  |  |  |  |  |  |
| 11. | You Are My Sunshine (Sing-a-Long)  | 1:18 |  |  |  |  |  |  |  |
| 12. | Till There Was You (Sing-a-Long)  | 2:07 |  |  |  |  |  |  |  |
| 13. | You Mean the Whole Wide World to Me (Sing-a-Long)  | 1:48 |  |  |  |  |  |  |  |
| 14. | A Dream Is a Wish Your Heart Makes (Sing-a-Long)  | 2:05 |  |  |  |  |  |  |  |
| 15. | Tonight You Belong to Me (Sing-a-Long)  | 1:19 |  |  |  |  |  |  |  |
| 16. | Dream a Little Dream of Me (Sing-a-Long)  | 1:26 |  |  |  |  |  |  |  |
| 17. | Remember Me (Sing-a-Long)  | 0:58 |  |  |  |  |  |  |  |
| 18. | You've Got a Friend in Me (Sing-a-Long)  | 1:39 |  |  |  |  |  |  |  |
| 19. | A Thousand Years (Lullaby) (Sing-a-Long)  | 2:51 |  |  |  |  |  |  |  |
| 20. | Stay Awake (Sing-a-Long)  | 1:04 |  |  |  |  |  |  |  |
| משך כולל: | משך כולל: | 33:31 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  ארצות הברית | מצעד האלבומים המסחריים העכשוויים | 90 |
הערות שוליים

↑  songs for carmella: lullabies & sing-a-longs, 2019-01-17, נבדק ב-2023-12-07
↑  Christina Perri | Biography, Music & News, Billboard (באנגלית אמריקאית)
↑  Christina Perri reveals stillbirth of baby girl due in January, TODAY.com, ‏2020-11-25 (באנגלית)
| --- | --- |
בקרת זהויות :  MusicBrainz release group: eeb6f19d-363e-4952-9b29-b224be837ab5
We Are Number One

| --- | --- |
 שיר בביצוע מוני סבאוורסון וסטפן קארל סטפנסון
 מתוך האלבום Robbie's Dream Team
 יצא לאור:  3 אוקטובר 2014
 סוגה:  סקא, שירי ילדים,דאנס
 שפה:  אנגלית (דובב גם לעברית)
 אורך:  2:18
 כתיבה:  מוני סבאוורסון
 הפקה:  מאגנוס סקבינג 
 
We Are Number One (בדיבוב העברי של ערוץ הופ! וערוץ היוטיוב WinxClub63 נקרא צוות נבלים) הוא שיר מתוכנית הטלוויזיה האיסלנדית לילדים "נווה עצלנות", שהולחן על ידי מוני סבאוורסון. השיר נכלל בפרק השנים עשר של העונה הרביעית שנקרא "נבחרת החלומות של רובי", שהוא הפרק מספר 103 בסך הכל.
השיר זכה לפופולריות בספטמבר 2016 כאשר רמיקס שלו הועלה אל ערוץ היוטיוב SiIvaGunner, ובמהרה הפך לתופעת אינטרנט. פרודיות נוספות של השיר הועלו לאחר מכן וכן גרסאות כיסוי של להקות, כגון "רדיואקטיב צ'יקן האדס (Radioactive Chicken Heads)" שביצעה אותו בסגנון סקא פאנק.
לשיר הנושא המקורי יש מעל ל-108 מיליון צפיות ביוטיוב נכון ל-7 במרץ 2021, והוא הסרטון הכי נצפה בערוץ היוטיוב של נווה עצלנות.
WAP (שיר)

"WAP" (ראשי תיבות: "Wet-Ass Pussy", מצונזר: "Wet and Gushy") הוא סינגל שהוקלט על ידי הראפרית האמריקאית קארדי בי בשיתוף הראפרית האמריקאית מייגן די סטליון. הוא יצא לאור ב-7 באוגוסט 2020, על ידי חברת התקליטים אטלנטיק רקורדס, כסינגל מתוך אלבום עתידי.
השיר מכיל בתוכו קטעים משירו של פרנק סקי משנת 1993, "Whores in This House". סקי שיתף את מעורבותו בשיר בעמוד הטוויטר שלו יום לפני יציאתו של הסינגל.
רקע וכתיבה

באוקטובר 2019, הודיעה בי על שם אלבום האולפן השני הקרוב שלה, "Tiger Woods". עם זאת, בהמשך חזרה בה ואמרה שהיא מתבדחת. ב-8 באפריל 2020, היא חשפה שהאלבום יצא בשנת 2020. ב-23 במאי, במהלך לייב בעמוד האינסטגרם שלה, אישרה בי כי סינגל חדש מגיע "מאוד מאוד בקרוב". לאחר פניות המעריצים לגבי המוזיקה חדשה שלה בחודש יוני 2020, בי השיבה כי היא "מגיעה בקרוב עם המוזיקה". ב-3 באוגוסט 2020 הכריזה בי על צאת השיר, ובו זמנית פרסמה את עטיפת הסינגל ברשתות החברתיות. מספר ימים לאחר מכן ב-6 באוגוסט, הודיעה בי דרך עמוד האינסטגרם שלה כי וידאו קליפ לשיר יצא ב-7 באוגוסט, אך הווידאו קליפ יצא בגרסה המצונזרת של השיר.
זהו הסינגל הראשון של בי שיצא מאז הסינגל האחרון שלה בשנת 2019, והראשון של סטליון מאז אירוע הירי המתוקשר, בו הייתה מעורבת עם טורי ליינז, שבמהלכו סטליון ספגה פציעות מכדור ברגלה.
ביקורת

רניה אניפטוס ממגזין בילבורד התייחסה לשיר כ"twerk-ready, scorching banger". מגזין USA Today העניק לשיר את המקום הרביעי ברשימה ״10 הלהיטים הטובים ביותר לשנת 2020״.
ביקורת > רשימות סוף שנה

"WAP" נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר הכי חשוב הוא שגם למרות מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "WAP" נכלל בדירוגם ונאמר כי "קארדי בי ומייגן מתאחדות במאמץ המשותף הראשון שלהן לתת לנו בדיוק את מה שמגיע לנו [...] השיר זוכה על החוצפה שלו לעצב דגימה של קלאסיקת מועדוני הניינטיז".
| פרסום | רשימה | דירוג | מקור |
| --- | --- | --- | --- |
| Rolling Stone | שירי שיתוף הפעולה הטובים ביותר של 2020 | — |  |
וידאו קליפ

הווידאו קליפ הנלווה שצולם לשיר בוים על ידי קולין טילי ופורסם בערוץ היוטיוב של קארדי בי ב-7 באוגוסט 2020, בסמוך לצאת הסינגל עצמו. בקליפ משתתפות מספר ידועניות, בהן קיילי ג'נר, נורמני, רוסליה, לאטו, רובי רוז וסוקיהאנה. בקליפ נראות בי ודי סטליון במקומות שונים באחוזה יוקרתית.
ביממה אחת הקליפ צבר למעלה מ-26 מיליון צפיות, ובכך שבר את השיא עבור שיתוף פעולה נשי ביוטיוב.
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2020 | פרסי הווידאו קליפים של MTV | שיר הקיץ | מועמדות |  |
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  עולמי | בילבורד גלובל 200 | 1 |  |
|  עולמי | בילבורד גלובל ללא ארצות הברית | 3 |  |
|  אוסטריה | Ö3 אוסטריה טופ 40‏ | 16 |  |
|  אוסטרליה | מצעד הסינגלים האוסטרלי | 1 |  |
|  אוסטרליה | מצעד עירוני | 1 |  |
|  איסלנד | הפלייליסט | 12 |  |
|  איטליה | מצעד הסינגלים האיטלקי | 41 |  |
|  אירלנד | מצעד הסינגלים האירי | 1 |  |
|  אסטוניה | אסטי טיפ-40 | 5 |  |
|  ארגנטינה | ארגנטינה הוט 100 | 44 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B\היפ הופ | 1 |  |
|  ארצות הברית | מצעד השירים הקצביים | 1 |  |
|  ארצות הברית | רולינג סטון טופ 100 | 1 |  |
|  גרמניה | GfK – טופ 100 | 14 |  |
|  דנמרק | היטליסטן | 12 |  |
|  הולנד | מצעד 40 הסינגלים ההולנדיים | 22 |  |
|  הולנד | מצעד טופ 40 ההולנדים | 4 |  |
|  הונגריה | Rádiós Top 40 | 23 |  |
|  הממלכה המאוחדת | מצעד הסינגלים הבריטי | 1 |  |
|  הממלכה המאוחדת | מצעד אלבומי ה-R&B | 1 |  |
|  ולוניה | אולטראטופ 40 | 50 |  |
|  יפן | יפן הוט 100 | 12 |  |
|  ישראל | המצעד הרשמי של גלגלצ | 3 |  |
|  לטביה | לטביה טופ 40 | 17 |  |
|  ליטא | AGATA | 2 |  |
|  מלזיה | RIM | 13 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 1 |  |
|  סינגפור | RIAS | 5 |  |
|  סלובקיה | ČNS IFPI | 39 |  |
|  ספרד | PROMUSICAE | 76 |  |
|  סקוטלנד | מצעד הסינגלים הסקוטי | 8 |  |
|  פורטוגל | מצעד הסינגלים הפורטוגזי | 19 |  |
|  פינלנד | המצעדים הפיניים הרשמיים | 4 |  |
|  פלנדריה | אולטראטופ 50 | 20 |  |
|  צ'כיה | ČNS IFPI | 1 |  |
|  צרפת | SNEP | 43 |  |
|  קוריאה הדרומית | סירקל צ'ארט | 187 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 6 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 53 |  |
|  ארצות הברית | בילבורד הוט 100 | 24 |  |
|  ארצות הברית | מצעד שירי ה-R&B\היפ הופ | 10 |  |
|  ארצות הברית | מצעד השירים הקצביים | 31 |  |
|  גרמניה | GfK – טופ 100 | 96 |  |
|  ישראל | גלגלצ | 18 |  |
|  ניו זילנד | המצעד הניו זילנדי הרשמי | 28 |  |
|  פלנדריה | אולטראטופ 50 | 96 |  |
|  קנדה | קנדה הוט 100 | 37 |  |
|  שווייץ | המצעד השווייצרי | 60 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
| ברזיל (Pro-Música Brasil) | זהב | 20,000 |
| בריטניה (BPI) | זהב | 400,000 |
| קנדה (Music Canada) | פלטינה | 80,000 |
| ניו זילנד (RMNZ) | זהב | 15,000 |
| בריטניה (BPI) | כסף | 200,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 6 באוגוסט 2020 | 7" • תקליטור • קלטת שמע | וורנר מיוזיק גרופ |  |
| כלל העולם | 7 באוגוסט 2020 | הזרמת מוזיקה • הורדה דיגיטלית | אטלנטיק רקורדס |  |
| איטליה | 7 באוגוסט 2020 | רדיו להיטים עכשוויים | וורנר מיוזיק גרופ |  |
אוסקר ברשה

אוסקר חוסה רפאל בֶּרְשֶׁה פֵּרְדוֹמוֹ (ספרדית: Óscar José Rafael Berger Perdomo; נולד ב-11 באוגוסט 1946 בגואטמלה סיטי), נשיא גואטמלה בשנים 2004–2008.
פרדומו בא ממשפחה שהשתייכה למעמד הגבוה בזכות בעלותה על נכסים בעסקיי הסוכר והקפה. פרדומו הוא בוגר מגמת משפטים של האוניברסיטה הפרטית הישועית "רפאל לנדיבר".
ב-1967 נשא פרדומו לאשה את וונדי ווינדם, בת למשפחת בעלי נדל"ן מהמעמד הגבוה. ב-1985 הצטרף פרדומו לאָלְבָרוֹ אָרְסוּ שהתמודד למשרת ראש עיריית גואטמלה סיטי. בין יוני 1991 לינואר 1999 כיהן פרדומו ברשה כראש העירייה.
למרות שהכריז על פרישה מהחיים הפוליטיים, החליט פרדומו לאחר מאמצי שכנוע רבים שהופעלו עליו, לרוץ מטעם מפלגת השמרנים, הברית הלאומית הגדולה, בבחירות הכלליות לנשיאות שהתקיימו ב-9 בנובמבר 2003. פרדומו התמודד מול הנשיא המכהן הפופוליסט אלפונסו פּוֹרְטִיוׁ. מפלגתו קיבלה 34% מהקולות, לעומת 26% שקיבל אָלְווָארוֹ קוֹלוֹם, מועמד "האיחוד הלאומי לתקווה", ו-19% שקיבל אֶפְרָאין רִיוֹס מונְט, דיקטטור העבר, מועמד "רפובליקת החזית הגואטמאלית". תוצאות הבחירות חייבו סיבוב שני בין שני המובילים הראשונים, וב-28 בדצמבר 2003, זכה פרדומו ב-54% מהקולות, וב-14 בינואר 2004 נשבע אמונים ונכנס לתפקידו כנשיא. יש הרואים בניצחונו של פרדומו ביטוי להעברת הכוח הפוליטי בגואטמלה מהאליטה הצבאית לאליטה החברתית ואל בעלי הקרקעות.
Songs by Sinatra

Songs by Sinatra הוא אלבום מאת הזמר האמריקני פרנק סינטרה, זהו אלבום האולפן השני של סינטרה שהוקלט בחברת ההקלטות קולומביה רקורדס בין השנים 1944–1947.